ઉપરોક્ત બનાવ અંગે રાણપુરના અળવ અને હાલ બોટાદ ખાતે રહેતા જીવણભાઈ રામજીભાઈ જાદવ (ઉ. વ. ૪૫)એ વલ્લભ પરશોત્તમભાઈ જાદવ, ગોવિંદ પરશોત્તમભાઈ જાદવ, જગદીશ પરશોત્તમભાઈ જાદવ અને ઈશ્વર પરશોત્તમભાઈ જાદવ વિરૃધ્ધ રાણપુર પોલીસ મથકમાં ફરિયાદ નોંધાવતા જણાવ્યું હતું કે, અળવ ગામની સીમમાં આવેલી તેમની વાડીના રસ્તે ચાલવાની ના પાડતા આરોપીઓએ તે બાબતની દાઝ રાખી ઉશ્કેરાઈ જઈ જાનથી મારી નાંખવાની ધમકી આપી તેમને અને સાહેદને લાકડી વડે માર મારી ઈજા પહોંચાડી હતી.